Diari Oficial de la Generalitat Valenciana


Sumari del DOGV 4275, del 20-06-2002 (2002/6053)

Juí de procediment per a la suspensió de pagaments 000381/2002. Cèdula de notificació.
--------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/6053


Organisme emissor
:   Jutjat de Primera Instància Número 4 d'Elx

Tipus de document
:   Anunci

Juí de procediment per a la suspensió de pagaments 000381/2002. Cèdula de notificació. [2002/A6053]
  
Mitjançant el present edicte es fa saber:
  
Que en l'expedient de suspensió de pagaments referenciat promogut a instància del procurador Luis Alacid Baño, en nom i representació de la mercantil The Matrix Shoe Company, SL, s'ha dictat la següent
  
Provisió
  
Jutge que la dicta: Yolanda Candela Quesada.
  
Lloc: Elx (Alacant).
  
Data: 22 de maig de 2002.
  
Atés que s'ha informat de la provisió, i que li ha correspost per torn al present Jutjat l'anterior escrit, documents, llibres i còpies, formeu amb els originals l'expedient oportú i que es registre; es té per acreditada la representació del procurador Luis Alacid Baño, en nom i representació de la mercantil The Matrix Shoe Company, SL, dedicada a la fabricació i venda de calçat, amb domicili social a Elx, carrer de Benifayó, 8, segons acredita amb la còpia autoritzada d'escriptura de poder que presenta i que se li tornarà amb el previ testimoni suficient en actuacions, atés que així ho sol·licita, entenent-se amb ell les diligències successives de la manera i forma que establix la llei.
  
Es té per sol·licitada la declaració en estat legal de suspensió de pagaments de la mercantil The Matrix Shoe Company, SL, i s'acorda la intervenció de totes les seues operacions, nomenant-se interventor judicial únic el senyor Francisco Pérez Blasco, economista auditor, al qual se li farà saber el seu nomenament per a la seua acceptació i jurament, fins i tot l'examen de llibres de comptabilitat presentats per a estendre en ells les actes previstes, concedint-li un termini de 30 dies perquè formulen l'informe a què es referix l'article 8 de la vigent Llei de Suspensió de Pagaments, i fixant-li la retribució diària de 13 euros, que es meritarà des del dia que s'inicie l'exercici de les seues funcions fins al dia en què cesse en l'esmentat càrrec d'interventor, tot això sense perjuí del que en el curs del procediment s'acorde.
  
Que es requerisca l'entitat suspesa i en nom seu el procurador Alacid Baño, a fi que, dins del termini de 15 dies, presente el balanç definitiu del negoci o bé es ratifique en el presentat amb l'escrit de sol·licitud.
  
Que es comunique als efectes oportuns la incoació de l'expedient a la Cambra de Comerç, Indústria i Navegació d'Alacant, mitjançant l'ofici corresponent; que es lliure el manament al registrador mercantil de la província d'Alacant. Que es comunique igualment la incoació de l'esmentat expedient als jutjats de primera instància d'esta ciutat, així com al ministeri fiscal i al Fons de Garantia Salarial.
  
Que es publiquen els edictes en el Diari Oficial de la Generalitat Valenciana, en el periòdic La Verdad d'Alacant i al tauler d'anuncis del present Jutjat.
  
Que s'anote la incoació de l'expedient al Registre Especial d'este Jutjat i que es lliuren tots els despatxos acordats al procurador Alacid Baño, amb àmplies facultats per a tindre cura de la diligència i gestió.
  
Així ho mana i firma sa senyoria, de la qual cosa en done fe. Davant de mi.